شمالی کوریا کا مریکا کو جوہری حملہ کی دھمکی

شمالی کوریا نے کہا ہے کہ امریکہ باز رہے ورنہ جوہری حملہ کردیں گے۔

خبر کا کوڈ: ۴۲۹۱۹۴

تاریخ: ۲۷ مهر ۲۰۱۷ - ۱۱:۳۸

رسا نیوز ایجنسی کی رپورٹ کے مطابق شمالی کوریا کی سرکاری خبر رساں ایجنسی نے رپورٹ پیش کی ہے کہ شمالی کوریا نے امریکہ کو دھمکی دی ہے کہ اگر اس نے ہمارے اندرونی معاملات میں مداخلت جاری رکھی تو اس پر جوہری حملہ کیا جا سکتا ہے۔

واضح رہے کہ گزشتہ دنوں امریکی سی آئی اے کے ڈائریکٹر مائیک پومپیو نے ایک عالمی فورم سے خطاب کے دوران کہا تھا کہ اگر ملکی سلامتی کو کوئی خطرہ لاحق ہوا تو شمالی کوریا میں اقتدار کی تبدیلی ہمارے ایجنڈے پر آسکتی ہے جس پر پیونگ یانگ انتظامیہ نے سخت رد عمل ظاہر کیا تھا ۔

دفتر خارجہ نے اپنے بیان میں امریکہ کو خبردار کیا کہ اگر اس نے ہماری حکومت کا تختہ الٹنے کی سازش کی تو ہماری جوہری صلاحیتیں امریکہ کی اینٹ سے اینٹ بجا دیں گی ۔/۹۸۹/ف۹۴۰/